polyglot-tagger/wikipedia-language-snippets-filtered huggingface dataset:
సాధారణ రుణవేశ కల్మషహారాలు ఆల్కైల్ బెంజీన్ సల్ఫోనేట్స అయి ఉంటాయి. ఈ రుణవేశ అణువులలో వున్న అల్కైల్ బెంజీన్ భాగం లైపోఫిలిక, సల్ఫోనేట్ భాగం హైడ్రోఫిలిక్ అయి వుంటుంది.ఇందులో రెండు విభిన్న రకాలు ప్రాచుర్యం పొందాయి. అవి సరళ ఆల్కైల్ సమూహాలతో వున్నవి, సారించిన ఆల్కైల్ సమూహాలతో ఉన్నాయి. ఆర్థికంగా పురోగమిస్తున్న సమాజాలలో రెండవ వర్గానివి తొలగించబడ్డాయి, అందుకు కారణము అవి చాలా పేలవంగా జీవఅధోకరణం చెందడమే.
కల్మషహారాలను ముఖ్యంగా ఉపయోగించేది బట్టలు వుతుకటకు. వీటికి వున్న విభిన్న లేక బహుళఉపయోగార్థముగా వుండుటకు అలాగే పోటీతో కూడకున్న వినియోగదారుడి విపణి కోసం వీటి సూత్రీకరణలు చాలా క్లిష్టంగా వుంటాయి .సాధారణంగా లాండ్రీ కల్మషరాలు నీటి సున్నితత్వపూ రసాయనాలు, బ్లీచ్, ఎంజైములు, పరిమళాలు, అనేక ఇతర సాధనములను కల్గి వుంటాయి. వీటి సూత్రీకరణ వస్త్రములను శుభ్రము చేయు మంచి నీటి ఉష్ణోగ్రత మీద ఆధారపడి వుంటుంది . అలాగే ఈ సూత్రీకరణ ప్రదేశము మీద ఆధారపడి వుంటుంది.
వీటిని ఎటువంటి ఆవేశము లేని హైడ్రోఫిలిక్ గుంపులతో వర్ణించవచ్చు . సాధారణంగా ఈ ఆయానేతర కల్మషహారాలు పాలిఒక్సీఇతీలీన్ లేదా గ్లైకోసైడ్ పైన ఆధారపడి ఉంటాయి. ఈ పదార్థాలను ఈతాక్సీలేట్లు అయి వుంటాయి . ట్వీన్, ట్రిటోన్, బ్రిజ్ సరీ పైన పేర్కొన్న వాటికి సాధారణ ఉదాహరణలు. గ్లైకోసైడ్స్ వాటి ఆవేశేము లేని హైడ్రోఫిలిక్ గుంపుగా ఒక చక్కెరను కల్గి వుంటాయి. ఉదాహరణలుగా తియొగ్లుకొసైడ్, మల్టోసైడ్స్ను పేర్కొనవచ్చు. , వరుసకు చెందినవి వీటిని పోలి వుంటాయి.
ధనావేశ కల్మషహారాలు దాదాపుగా రుణవేశ కల్మషహారాల లాగే వుంటాయి . కానీ ఇవి రుణవేశ సల్ఫోనేట్ గుంపుకు బదులు హైడ్రోఫోబిక్ భాగం కల్గి వుంటాయి . ధనావేశ సర్ఫక్తెంట్ లు చతుర్ధ అమ్మోనియం లవణములను కల్గి వుంటాయి . ఇక్కడ అమ్మోనియం గుంపు పైన ధనావేశము వుంటుంది.
పిత్త ఆమ్లాలైన డీఆక్సీకొలీక్ ఆమ్లములు జీర్ణం కొరకు, అలాగే కొవ్వుల, నూనెల శోషణ నిమిత్తం కాలేయం ద్వారా ఉత్పత్తి చేయబడు ఇవి రుణవేశ కల్మషహారాలు అయి ఉన్నాయి.
మొదటి ప్రపంచ యుద్ధములో కొవ్వులు, నూనెల కొరతను అదిగమించడానికి మొదటి సారిగా జర్మనీలో కృత్రిమ కల్మషహారాలను వుత్పత్తి చేశారు.
ఈ నగరంలో నివసించేవారు ఏలాంటి రుగ్మతలు లేకుండా జీవిస్తారు అని వారి ఆయువు మామూలు ప్రజల కంటే రెట్టింపు ఉంటుందని వారు మహిమాన్వితులు అని పురాణాలలో చెప్పబడింది. ఈ నగర విశిష్టతను తెలుసుకున్న రష్యా 1920 లో శంభల రహస్యాన్ని
తెలుసుకొవడానికి తన సైన్యాన్ని పంపి పరిశోధనలు చేయించింది.అప్పుడు శంభలకి చేరుకున్న రష్యా మిలటరీ అధికారులకు అనేక ఆశ్చర్య కరమైన విషయాలు తెలిసాయి.అక్కడ యెగులు గురువులు దాని పవిత్రత గురించి తెలిపారు.ఈ విషయాన్ని తెలుసుకున్న నాజి నేత హిట్లర్ 1930 లో శంభల గురించి తెలుసుకొవడానికి పరిశోధించేందుకు ప్రత్యేక బృందాలని పంపించాడు.ఆ బృందానికి నాయకత్వం వహించిన హేన్రిచ్ హిమ్లర్ అక్కడ గొప్పదనం తెలుసుకుని దేవతలు సంచరించే ఆ పుణ్యభూమి భువి పైన ఏర్పడ్డ స్వర్గమని నాజినేత హిట్లర్ కి చెప్పాడు .అంతే కాక హిమ్లర్ శంభలలో మరెన్నో వింతలు, విశేషాలు మనవ మాత్రులు కలలో కుడా అనుభవించని గొప్ప అనుభూతులని సొంతం చేసుకున్నాడు అని అంటారు.
గోబీ ఎడారి దగ్గరిలోని ఉన్న శంభలనే రాబోయే రోజులలో ప్రపంచాన్ని పాలించే కేంద్ర స్థానం అవుతుందని బుద్ధుడు కాలచక్రాలో రాసాడు అంటారు. దీన్నే పాశ్చాత్యులు అంటారు . శంభల గురించి ఫ్రాన్స్ కి సంబంధించిన చారిత్రక
పరిశోధకురాలు, ఆధ్యాత్మిక వేత్త, బౌద్ధ మత అభిమాని, రచయత్రి పరిశోధించి గ్రంథాలు రచించింది.ఆమె తనకు 56 ఏళ్ళ వయస్సులో ఫ్రాన్సు నుంచి టిబెట్ వచ్చి లామాలను కలుసుకుంది. వారి ద్వారా శంభల గురించి తెలుసుకుని అక్కడకి వెళ్లి మహిమాన్వితుల ఆశిస్సులు తీసుకొవడం వల్లనే ఆమె ఏకంగా 101 సంవత్సరాలు బ్రతికింది అని అంటారు.ఆమె 1868 అక్టోబరు 24 లో జన్మించి 1969 సెప్టెంబరు 8 లో మరణించింది. అంతే కాకుండా పాశ్చాత్య దేశాల నుంచి వచ్చి టిబెట్ లో కాలుమోపిన తొలి యూరోపియన్ వనిత ఆమె .
శంభల నగర ప్రదేశం అంతా అధ్బుతమైన సువాసన అలుముకొని ఉంటుందని అంటారు. పచ్చని ప్రకృతి నడుమ ఉండే శంబాలాను వీక్షించడం ఎంతో మధురానుబుతి కలిగిస్తుందని చెబుతారు. బౌద్ధ గ్రంథాలును బట్టి శంబాలా చాలా ఆహ్లాదకరమైన చోటు .ఇక్కడ నివసించే వారు నిరంతరం సుఖ, సంతోషాలతో ఆయురారోగ్యాలతో ఉంటారు. పాశ్చాత్యులు ఆ ప్రదేశాన్నీది ఫర్బిడెన్ ల్యాండ్ అని ది ల్యాండ్ ఆఫ్ వైట్ వాటర్స అని అంటారు. చైనీయులకు కుడా శంభల గురించి తెలుసు. లోకంలో పాపం పెరిగిపొయి అంతా అరాచకత్వం తాండవిస్తున్న సమయంలో శంభలలోని పుణ్య పురుషులు లోకాన్ని తమ చేతుల్లో తీసుకుంటారు అని అప్పటి నుంచి ఈ పుడమి పైన కొత్త శకం ప్రారంభం అవుతుందని కొన్ని గ్రంథాలు చెప్తున్నాయి. ఆ కాలం 2424 లో వస్తుందని కొన్ని గ్రంథాలు ఇప్పటికే తెలియచేశాయి.
కొన్ని పరిశోధనలు, కొన్ని భారతీయ గ్రంథాలూ, బౌద్ధ గ్రంథాలలో రాసిన దానిని బట్టి చూస్తే బాహ్య ప్రపంచానికి తెలియని లొకం ఒకటి హిమాలయాలలో ఉంది. దాని పేరే శంభల . దీనినే పాశ్చాత్యులు హిడెన్ సిట అంటారు.ఎందుకంటే వందలు, వేల మైళ్ళ విస్తీర్ణంలో ఉన్న హిమాలయాలలో ఎక్కడో మనుషులు చేరుకోలేని చోట ఆ నగరం ఉంది అని ప్రతీతి. అది అందరకి కనిపించదు. అది కనిపించాలన్న, చేరుకోవాలి అన్నా ఇంతో శ్రమించాలి. మానసికంగా శారీరకంగా కష్టపడాలి. ఆ నగరాన్ని వీక్షించాలంటే అంతో ఇంతో యోగం కుడా ఉండాలని, ఎవరికి పడితె వారికి కనిపించదు అని అంటారు.అక్కడ దేవతలు సంచరిస్తారు అని, ధర్మం నాలుగు పాదాల మీద నడుస్తుంది అని చెప్తారు.
అలాగే షాంగై నగరానికి చెందిన పరిశోధకుడు డాక్టర్ లాయోసిన్ కుడా శంభల పై చాలా పరిశోధన చేసాడు. ఆయన తన పరిశోధన గురించి చెబుతూ శంభల అనేది భూమి నుంచి స్వర్గానికి వేసిన వంతెన అంటూ పేర్కొంటారు. ఆ ప్రాంతం ప్రపంచంలో ఏ ఇతర
ఆధునిక ప్రాంతానికి తీసిపోదు అని తెలిపాడు. అక్కడి వారు టెలిపతితో ప్రపంచం లోని ఎక్కడి వారితొ నైనా సంభాషించ గలరు అని, ఎక్కడ జరుగుతున్న అభివృద్ధి అయినా, విధ్వంసం అయినా క్షణాలలో వారికి తెలిసిపోతుంది అని తెలిపారు. ఎనిమిది
ఉత్కృష్ట సంప్రదాయాలకు ఆలవాలం అయిన ఆ నగరం గురించి కొంత మంది పరిశోధకులు తమ జీవితాన్ని ధారపోసి కొన్ని విషయాలు మాత్రం సేకరించగలిగారు.
ఆయన నటించిన మొట్టమొదటి ఆంగ్ల చిత్రం 'లారెన్స్ ఆఫ్ అరేబియా'. డేవిడ్‌ లీన్స్‌ నిర్మించిన దీనిలో షరీఫ్‌ ఆలీ పాత్రను ఒమర్‌ పోషించాడు. తన నటనా వైదుష్యంతో ఆస్కార్‌ నామినేషన్‌కు ఉత్తమ సహాయ నటునిగా నామినేట్‌ అయ్యాడు. దీనితోపాటే గోల్డెన్‌ గ్లోబ్‌ అవార్డును సైతం దక్కించుకున్నాడు. అద్భుతమైన యీ పాత్ర అనంతరం ఆయన రకరకాలైన పాత్రలకు జీవం పోశాడు. బిహౌల్డ్‌ ఏ పాలి హార్స్‌లో స్పానిష్‌ మతబోధకునిగా, చెంఘిజ్‌ఖాన్‌లో మంగోలియన్‌ విజేతగా, అదే ఏడాది బోరిస్‌ పాస్టర్‌నాక్‌ రచించిన నవల డాక్టర్‌ జివాగోలో ప్రధాన పాత్రధారిగా ఆయన నటించాడు.
ఆ తరువాత ది నైట్‌ ఆఫ్‌ జనరల్స్‌లో జర్మన్‌ సైనికాధికారిగా, మేయర్‌లింగ్‌లో ఆస్ట్రియా యువరాజు రుడాల్ప్‌గా, చె గువేరాలో చే పాత్రను, ఫన్నీ గర్ల్‌లో ఫన్నీ బ్రిస్‌ భర్తగా నటించడం ద్వారా ఆయన ఎంతో ప్రఖ్యాతి పొందాడు.
ఒమర్ షరీఫ్ ప్రముఖ హాలీవుడ్ నటుడు.లారెన్స్ ఆఫ్ అరేబియా, డాక్టర్ ఝివాగో వంటి సినిమాల్లో అద్భుతంగా నటించిన ఒమర్ షరీఫ్ అంతర్జాతీయంగా పేరు తెచ్చుకున్నారు. లారెన్స్ ఆఫ్ అరేబియాలో నటనకు ఆస్కార్ అవార్డుకు నామినేట్ అయిన ఒమర్ అదే సినిమాకు గోల్డెన్ గ్లోబ్ అవార్డును దక్కించుకున్నారు. నటనపై ఆసక్తితో లండన్‌లోని 'రాయల్ అకాడమీ ఆఫ్ డ్రమెటిక్ ఆర్ట్'లో నటనకు సంబంధించిన మెళకువలు నేర్చుకున్నారు. 1954లో 'సిర్రా ఫిల్-వాడి' అనే ఈజిప్టియన్ చిత్రంతో నటనా ప్రయాణాన్ని ప్రారంభించారు.
ఆయన ఈజిఫ్టు లోని అలెగ్జాండ్రియా నగరంలో ఏప్రిల్ 10 1932 న జన్మించారు. ఆయన నటనా ప్రస్థానం 1953 లో సిరా ఫి ఆల్-వది చిత్రంతో ప్రారంభమైంది. అతి కొద్దికాలంలోనే సుప్రసిద్ధ నటునిగా ప్రఖ్యాతి పొందారు. 1958లో హాలీవుడ్ గాయన అయిన అబ్దెల్ హలీం హఫీజ్ తో కలసి ఇరవై ఈజిఫ్టు చిత్రాలలో నతించారు. ఆమె సతీమణి అయిన ఈజిప్టు నటీమణి ఫాతెన్ హమామతో కలసి అనేక రొమాంటిక్ చిత్రాలలో నటించారు.
మెకన్నాస్ గోల్డ్, లారెన్స్ ఆఫ్ అరేబియా, డాక్టర్ జివాగో, ది టెన్ కమాండ్ మెంట్స్, ది మెమొరీస్ ఆఫ్ మిడ్ నైట్ లాంటి చిత్రాలతో దూసుకుపోయారు. దాదాపు 70 చిత్రాల్లో ఒమర్ నటించారు. ఇలా ఛాన్సులపై ఛాన్సులతో తీరికలేకుండా గడిపిన ఒమర్‌కు వెనక్కి తిరిగి చూసుకోవాల్సిన అవసరం రాలేదు.
2006 న చెన్నై లోని ఇందియన్ స్ట్రోక్ అసోసియేషన్ యొక్క మొదటి జాతీయ కాన్ఫరెన్స్, రీజనల్ ఆసియన్ స్ట్రోక్ కాంగ్రెస్ వద్ద లైఫ్ టైం అఛీవ్ మెంటూ అవార్డు.
ఆయన ఆంధ్రప్రదేశ్ రాష్ట్రంలోని పశ్చిమ గోదావరి జిల్లా లోని భీమవరంలో శ్రీమతి సుంకర సీతమ్మ, సుంకర కనకం లకు ఫిబ్రవరి 12 1928 న జన్మించారు.ఆయన ప్రారంభ విద్యను మద్రాసులోని మైలాపూర్ లోని సెయింట్ థామస్ కాన్వెంట్ లోనూ, తదుపరి మచిలీపట్నంలోని భీమవరం లోనూ పూర్తి చేసారు. ఆయన 1945 నుండి 1950 వరకు ఆంధ్రా మెడికల్ కళాశాలలో ఎం.బి.బి.ఎస్ ను చేసారు. ఆయన 1950 లో అసాధారణ ప్రతిభకు గానూ సిల్వర్ జూబ్లీ అవార్డును కైవసం చేసుకున్నారు. ఆయన ఎం.ఎస్. జనరల్ సర్జరీని 1954 కీ ఆంధ్రా మెడికల్ కళాశాల, విశాఖపట్నంలో చేసారు. ఆయన మంచి క్రీడాకారుడు, టెన్నిస్ ఛాంపియన్.
సుంకర బాలపరమేశ్వరరావు ఆంధ్రప్రదేశ్ రాష్ట్రానికి చెందిన ప్రముఖ న్యూరోసర్జన్‌ నిమ్స్‌ తొలి డైరెక్టర్‌గా, ఉస్మానియా మెడికల్‌ కాలేజీ ప్రిన్సిపాల్‌గా అనేక బాధ్యతలు నిర్వహించిన బాలపరమేశ్వరరావు 1983లో పదవీ విరమణ చేశారు. దాదాపు 15 వేలదాకా సర్జరీలు చేసారు. ఆయనకు డా.బి.సి.రాయ్ అవార్డు ఆంధ్రప్రదేశ్ లో న్యూరో జర్జరీ అభివృద్ధి చేసినందుకు గాను వచ్చింది.
ఆయన శ్రీమతి సుంకర నాగరత్నాన్ని వివాహమాడాఅరు. వారికి ఎద్దరు పిల్లలు. కుమార్తె, కుమారుడు. ఆయన సోదరుడు సుంకర వెంకట ఆదినారాయణరావు కూడా ప్రముఖ నేత్ర వైద్యులు.
భారతీయ వంటకాల్లో దీని వాడకం ఎక్కువే. ఆహార పదార్థాల్లో వీటిని వాడితే రుచి పెరుగుతుంది. కొన్నాళ్లు చెడిపోకుండా నిల్వ ఉంటుంది. దీనిని ప్రధానంగా చైనీస్ సంబందిత వంటకాల్లో ఎక్కవగా వాడుతుంటారు. మోనో సోడియం గ్లుటామెట్ ను అహార పదార్దాల రుచిని పెంచటానికి వాడతారు, విపణిలో దీనిని అజినొమోటో ఆనే బ్రాండ్ పేరుతొ మార్కెట్టులో లభిస్తుంది, ఈ ఎంఎస్ జీని అమెరికన్ ఫుడ్ అండ్ డ్రగ్ విభాగంవారు సాధారణంగా సురక్షితమైన ఆహార పదార్థంగా పేర్కోన్నారు. ఆహార పదార్దాలలో దీని అనుమతి మీద అనేక వివాదాలు వున్నాయి . ఎఫ్.డి.యే వారు 1990 లో వారి చేత నిర్వహించిన పరిశోధన ఫలితాల ప్రకారం మోనో సోడియం గ్లుటామెట్ సురక్షితమైన ఆహార పదార్థం అయినప్పటికీ రోజుకు 3 గ్రాముల ఆహారం లేదా లేకుండా మరింత వాడుకుంటున్న కొన్ని సున్నితమైన వ్యక్తులకు కొన్ని స్వల్పకాలిక, తలనొప్పి, తిమ్మిరి, ఫ్లషింగ్, జలదరింపు, దడ, మగతగా అస్థిరమైన, సాధారణంగా స్వల్ప లక్షణాలలు సంక్రమించవచ్చు అయితే, సాధారణంగా తీసుకొనే న్యూడిల్స్ వంటి ఆహారంలో మోనో సోడియం గ్లుటామెట్ అ 0.5 గ్రాముల కంటే తక్కువ కలిగి ఉంటుంది.
మోనో సోడియం గ్లుటామెట్ అనేది రుచిని అందించే లవణం. దీనిని క్లుప్తంగా ఎంఎస్‌జీ అని వ్యవహరిస్తారు. దీని రుచిని జపాన్, చైనా వంటకాలలో ఉమామి అని ఆంటారు . ఇది 1907 లో కికూనే ఇకెడా అనే జపనీస్ ప్రొఫెసర్ తయారు చేసారు, దీనిని 1909లో జపాన్‌కు చెందిన అజినొమొటో కంపెనీ అధికారికంగా మార్కెట్‌లోకి విడుదల చేసింది. తీపి, పులుపు, ఉప్పు, కారం, వగరు, చేదులకు తోడుగా దీన్ని ఏడో రుచిగా చెప్పుకుంటారు. ఎంఎస్‌జిని తయారు చేసిన అజినోమోటో కంపెనీ పేరుకు ‘ఎసెన్స్ ఆఫ్ టేస్ట్’ అని అర్థం.
కన్నబిరాన్ 1960ల ప్రారంభంలో న్యాయవాదిగా ఆంధ్రప్రదేశ్ హైకోర్టులో చేరారు. ఆయన మానవహక్కులు, రాజకీయ ఖైదీల కేసులను వాదించేవారు.ఆయన "పీపుల్స్ యూనియన్ ఫర్ సివిల్ లిబర్టీస్" సంస్థకు సహ వ్యవస్థాపకుడు, అధ్యక్షుడు. ఆయన అనేక ఎన్‌కౌంటర్ కేసులను వాదించారు. వాటిలో నాలుగు కేసులు ముఖ్యమైనవి. వాటిలో శ్రీకాకుళం జిల్లాలోని పార్వతీపురం, తరిమెల్ల నాగిరెడ్డి, సికింద్రాబాదు, రామ నగర్ కేసులు.
ఆయన "పీపుల్స్ యూనియన్ ఫర్ సివిల్ లిబర్టీస్" ను రాజకీయ భావజాలలకు భిన్నంగా ప్రారంభించారు. ఆయన పౌర స్వేచ్ఛ, మానవ హక్కులు కోసం వివిధ రాజకీయ పార్టీల నేతలను ఒకే వేదికమీదకు తెచ్చి పోరాడారు. ఆయన పి.యు.సి.ఎల్ లోని జాతీయ ఎగ్జిక్యూటివ్ లలో ఒకరు. ఆయన పి.యు.సి.ఎస్ కు 1995 నుండి 2009 వరకు అధ్యక్షునిగా యున్నారు.
పోలీసులు తప్పుడుకేసులు పెట్టినప్పుడు ఆయన ఎంతో చాకచక్యంగా వాటిలోని లొసుగుల్ని బయటపెట్టేవారు. కన్నబిరాన్‌గారి జీవితమంతా రూల్ ఆఫ్ లాని నిష్పాక్షికంగా అమలుచేయటం గురించే. ఒకవేళ ఆ ‘లా’యే న్యాయంగా లేకపోతే దాన్ని ప్రజాస్వామిక పద్ధతిలో సరిచేయటం గురించే.
కె.జి.కన్నబిరాన్ పౌరహక్కుల ఉద్యమనేత, ఆంధ్రప్రదేశ్ హైకోర్టు న్యాయవాది.ఆయన "పీపుల్స్ యూనియన్ ఫర్ సివిల్ లిబర్టీస్" సంస్థకు సహ వ్యవస్థాపకుడు, అధ్యక్షుడు.
పాలడుగు వెంకట్రావు 1940 నవంబర్ 11న కృష్ణా జిల్లా మునలూరు మండలం గోగులంపాడులో జన్మించారు. తండ్రి వామపక్ష భావాలు కలిగి ఉన్నా వెంకట్రావు మాత్రం కాంగ్రెస్ వైపే ఆకర్షితులయ్యారు. 1968లో యువజన కాంగ్రెస్లో చేరడంతో ఆయన రాజకీయప్రస్థానం ప్రారంభమైంది. 1972లో ఎమ్మెల్సీగా ఎన్నికైన ఆయన ఆరేళ్లపాటు ఆ పదవిలో కొనసాగారు. 1978లో నూజివీడు నియోజకవర్గం నుంచి మొదటిసారి ఎమ్మెల్యేగా ఎన్నికైన పాలడుగు అంజయ్య కేబినెట్లో గ్రామీణాభివృద్ధిశాఖ మంత్రిగా పనిచేశారు. అయితే ఆ మరుసటి ఎన్నికల్లో ఓటమి పాలయ్యారు. 1989లో మళ్లీ నూజివీడు నుంచి నియోజకవర్గం నుంచి ఎమ్మెల్యేగా ఎన్నికైన ఆయన నేదురుమల్లి జనార్ధనరెడ్డి కేబినెట్లో పౌరసరఫరాలమంత్రిగా పనిచేశారు. 2007 నుంచి ఆంధ్రప్రదేశ్ శాసనమండలిలో కాంగ్రెస్ ఎమ్మెల్సీగా కొనసాగుతున్నారు.
కాంగ్రెస్ లో ఉన్న కొద్దిమంది సోషలిష్టు నేతల్లో పాలడుగు వెంకట్రావు ఒకరు. స్వతహాగా పాలడుగు ధనవంతుడు, భూస్వామి అయినప్పటికీ ఆ దర్పం ప్రదర్శించకుండా సామన్య జీవితం గడిపేవాడు. ప్రజలకు సేవచేయటంలోనే అసలైన ఆనందం ఉందని ఆస్తులను పక్కనబెట్టేశాడు. సోషలిస్టు విధానాలు పాటించే పాలడుగు పిల్లలను కూడా వద్దనుకుని జీవితాన్ని ప్రజలకు అంకితం చేశారు. తన ఆస్తులు కూడా ప్రజలకే చెందేలా వ్యవహరించారు. ఇలాంటి మంచి మనిషి మరణం పట్ల కాంగ్రెస్ నేతలు విచారం వ్యక్తం చేశారు. –
పాలడుగు వెంకట్రావు గారు "నాటి త్యాగం-నేటి స్వార్థం- రేపటి?" అనే పేరిట ఓ పుస్తకాన్ని రాశారు. ఉక్కు మనిషి కాకాని వెంకటరత్నం అడుగుజాడల్లో నడిచిన నిజమైన శిష్యుడు పాలడుగు. అంతేకాదు, నైతిక విలువలను, నీతి నిజాయితీలను తన జీవితంలో ఆచరించి చూపిన వ్యక్తిగా చరిత్రలో నిలిచిపోతారాయన. పాలడుగు విప్లవకారుడు కాకపోయినా విప్లవాభిమాని, పేదలకు భూ పంపిణీ చేయాలని ఎన్నో పోరాటాలు చేసిన పోరాటయోధుడనే చెప్పొచ్చు.
పాలడుగు వెంకట్రావు భారత జాతీయ కాంగ్రెస్ రాజకీయనాయకుడు. ఆంధ్రప్రదేశ్ అసెంబ్లీలో కాంగ్రెస్ ఎమ్మెల్సీగా వ్యవహరించారు.రెండు సార్లు నూజివీడు ఎమ్మెల్యేగా పనిచేసారు.
వెలుతురు పిట్టలు పిట్టల్లా , పిట్టల గొంతులు వీడిన పాటల్లా, పాటలు చేరిన గాలుల్లా, ఎగిరే స్వేచ్ఛ నా జీవితేచ్చ ****** శిలువెక్కగలిగిన వాడే సింహాసనానికి అర్హుడు ****** చివరినుంచి మొదలుకు నడిచిన నాకు చివరవతల ఏముందో చెప్పేదెవరూ ?
హై స్కూల్ లో కలం పట్టినప్పటికీ, ఈ పద చిత్రాల్ని కాకినాడ లో మహా కవి ఆవంత్స సోమసుందర్ గురువుగారయిన భాగ్యంతో సృజించాడు. ఇంజనీరింగ్ తో పాటూ "వెలుతురు పిట్టల"కు రెక్కలు వచ్చాయి. గురువు గారి సుదీర్ఘ పరిచయం తో కావ్యం ప్రచురణ అయ్యింది. అవార్డులను గెలవటమే కాక, మహా కవి ఆరుద్ర "సమగ్ర ఆంధ్ర సాహిత్యం" లోనూ, ప్రొఫెసర్ వెల్చేరు నారాయణరావు గారి : - లో స్థానం పొందింది.
కొత్తపల్లి సత్యశ్రీమన్నారాయణ నిరసన కవులలో ఒకడిగా ప్రసిద్ధుడు, సహజత్వాన్ని పోషిస్తూనే సాహిత్యానికి కొత్తదనాన్ని తెచ్చిన కవి, వృత్తి రీత్యా నిజాయితీపరుడుగా రిటైర్ అయిన విద్యుత్ శాఖ డివిషనల్ ఇంజనీర్, రాజమండ్రి సమీపాన కోరుకొండ మండలం అచ్చుతాపురం గ్రామం లో 1947, డిసెంబర్ 31న కొత్తపల్లి నారాయణ దాసు, ఆళ్వారమ్మ దంపతులకు జన్మించాడు. తల్లిదండ్రులిద్దరూ ఆంధ్ర వాల్మీకి శ్రీ వావిలికొలను సుబ్బారావు స్వామి వారి శిష్యులు, వాసుదాస స్వామి ఆధ్యాత్మిక, సాహిత్య ప్రభావం ఈ కుటుంభం ఫై అప్పటికే సుదీర్ఘం గా ఉంది.
ఆమె పాఠశాల విద్యాభ్యాసం నుండే సాహితీ ప్రస్థానం ప్రారంభించారు. పాఠశాలలో కవితలు వ్రాసేవారు. పాఠశాల మ్యాగజైన్ కు ఎడిటరుగా ఉండేవారు. ఆమె 2000లో ఇందూర్ స్పెషల్ ఇష్యూలోని ఎడిటోరియల్ మెంబరుగా ఉన్నారు. ఆమె యోజన మాసపత్రిక, ప్రజాశక్తిలో వివిధ రచయితలు, కవులు వ్రాసిన కవితలు, కథలు, నవలలకు సమీక్షలు వ్రాసారు. 2001లో "అలలవాన", 2003 లో దృక్కోణం పుస్తకాలను ప్రచురించారు. 2011 లో లైఫ్@చార్మినార్ అనే దీర్ఘ కవితను ప్రచురించారు. ఆమె ఒక డాక్యుపోయం అనే కొత్త సాహిత్య ప్రక్రియతో దీర్ఘ కవితను ప్రవేశపెట్టారు. ఈ కవిత 5వ కాఫిసో జాతీయ ఫిల్మ్ ఫెస్టివల్ లో స్పెషల్ జ్యురీ అవార్డును కైవసం చేసుకున్నారు. ఆమె వ్రాసిన "వెన్నెల దుఃఖం"కవితకు 2012, జనవరి 18న రంజని కుందుర్తి అవార్డు వచ్చింది.
ఆమె నిజామాబాదు జిల్లా లోని బోధన్ లో 1967 ఆగస్టు 15 న జన్మించారు. ఆమె పూర్వికులు 1940ల్లో ఆంధ్రా నుంచి ఇక్కడికి వలస వచ్చారు. విజ్ఞానశాస్త్రంలో గ్రాడ్యుయేషన్ ను గిరిరాజ్ కళాశాలలో పూర్తిచేసారు. రాజనీతి శాస్త్రంలో మాస్టర్ డిగ్రీని డా.బి.ఆర్.అంబేద్కర్ విశ్వవిద్యాలయంలో చేసారు. ఉస్మానియా విశ్వవిద్యాలయం నుండి బి.ఎడ్ చేసారు. ఆమె హైదరాబాదు ఆకాశవాణిలో అనౌన్సరుగా ప్రభుత్వ ఉద్యోగం చేస్తున్నారు. ఆమెకు కవిత్వం, చిత్రనిర్మాణాలపై ఆసక్తి ఎక్కువ. ఆమె అనేక ఆర్టికల్స్, పుస్తకాలు, కవితలను వివిధ విషయాలలో ప్రచురించారు.
అయినంపూడి శ్రీలక్ష్మి తెలుగు కవయిత్రి, రచయిత్రి. ఆకాశవాణి, హైదరాబాదులో రెండున్నర దశాబ్దాలుగా అనౌన్సరుగా పనిచేస్తున్నారు. శ్రీలక్ష్మి అనేక వ్యాసాలు, పుస్తకాలు, కవితలు ప్రచురించారు. కొన్ని డాక్యుమెంటరీలు కూడా తయారుచేసారు. సినిమాలపై అనేక కార్యక్రమాలను నిర్వహించారు. ఆలిండియా రేడియోలో పేరొందిన వ్యక్తులతో ఇంటర్వ్యూ కార్యక్రమాలను నిర్వహించారు. 2020లో తెలంగాణ ప్రభుత్వం నుండి ఉత్తమ సాహిత్యకారిణిగా తెలంగాణ రాష్ట్ర విశిష్ట మహిళా పురస్కారం అందుకున్నారు.
శ్రీలక్ష్మి, 500మంది తెలుగు మహిళా రచయిత్రుల విభాగంగా తన నిర్వహణలో 2019 జూన్ నెలలో అక్షరయాన్‌ అనే తెలుగు మహిళా రచయిత్రుల ఫోరంను ఏర్పాటుచేశారు. పద్దెనిమిది సాహితీ ప్రక్రియల్లో సమకాలీన అంశాలపై రచనలు సాగించడం, రచయిత్రులను సంఘటితం చేయడం లక్ష్యంగా ఏర్పడిన అక్షరయాన్ ఫోరంకు శ్రీలక్ష్మి ‌వ్యవస్థాపక అధ్యక్షురాలుగా ఉన్నారు.
కరోనా 19పై శ్రీలక్ష్మి రాసిన కరోనాకి ఓ రిటర్న్ గిఫ్ట్ అనే కవిత 2020, మార్చి 23న నమస్తే తెలంగాణ పత్రికలోని చెలిమె విభాగంలో ప్రచురితమయింది. ఆ కవితను చూసిన తెలంగాణ ముఖ్యమంత్రి కల్వకుంట్ల చంద్రశేఖర్ రావు ఫోన్ లో స్వయంగా శ్రీలక్ష్మిని అభినందించడమేకాకుండా ఆరోజు జరిగిన పత్రికా సమావేశంలో ప్రశంసలు అందజేశాడు.
వూండెడ్ హార్ట్ (మోనోలాగ్ ఆఫ్ ఏ వూండెడ్ హార్ట్ పేరుతో ఇంగ్లీష్ లోకి, గాయగూండ హృదయ స్వగత కన్నడంలోకి అనువాదం అయింది)
భర్త మరణించిన తర్వాత ఒక మహిళగా ఎన్నో సమస్యలు ఎదుర్కొన్నా ఒక ఆత్మస్థైర్యంతో, ఆత్మవిశ్వాసంతో సమష్టి కుటుంబంలోని నిబంధనలు పాటిస్తూ, పేరు ప్రతిష్ఠలు నిలబెట్టడానికి తాపత్రయపడుతూ మరో జీవిత అధ్యాయం మొదలు పెట్టడం అయింది. పిల్లలందరిని పోస్టుగ్రాడ్యుయేషన్‌ వరకు చదివించిందింది.కూచిపూడి నృత్యంలో నలుగురు కూతుర్లు పేరు ప్రఖ్యాతులు సంపాదించుకోడానికి తోడ్పడింది. ఆమె కుమార్తెలు ఉమా రామారావు, సుమతీ కౌశల్‌లు కూచిపూడి నేర్చుకొన్న మొదటి ఆడపిల్లలో ఒకరుగా చెప్పొచ్చు. పెద్ద కూతురు డాఉమా రామారావు, నృత్య అధ్యాపకురాలిగా 1960లలో ప్రభుత్వ సంగీత కళాశాలలో ఉద్యోగం చేసి, తర్వాత పొట్టి శ్రీరాములు విశ్వవిద్యాలయంలో నృత్యశాఖాధిపతిగా ఉంటూ మరాఠా మహారాజు సహాజి రాసిన ప్రబంధాలపై పరిశోధనచేసి డాక్టరేటు పుచ్చుకోడం జరిగింది. రెండో కూతురు, సుమతీ కౌశల్‌ కూచిపూడి, భరతనాట్యం, ఒడిస్సి నృత్యాలలో ప్రావీణ్యత పొంది దేశ, విదేశాలలో పేరు ప్రఖ్యాతులు తెచ్చుకొన్న ప్రఖ్యాత నర్తకి. 1957లో డిల్లీలో జరిగిన "ఇంటర్‌ యూనివర్సిటీ యూత్‌ ఫెస్టివల్‌”లో కూచిపూడిలో మొదటి బహుమతి తెచ్చుకొన్న ప్రథమ నర్తకి.
ఆమె 1915 మార్చి 18 న కాకినాడలో గోపరాజు రాజ్యలక్ష్మి, వెంకట సుబ్బారావు దంపతులకు నాల్గవ కుమార్తెగా జన్మించింది. ఏడవ తరగతి వరకే చదువుకున్నారు. ఆమె తండ్రిగారు రచించిన కీర్తనలు, అధ్యాత్మ రామాయణ కీర్తనలు పాడటం నేర్చుకొని, తొమ్మిదేళ్ళ వయస్సునుండి స్కూలు నాటకాలలో ముఖ్య భూమికలల్లో నటించారు. పదకొండేళ్ళకి విశాఖపట్నం వాస్తవ్యులు డా.కృష్ణారావుగారితో వివాహమయింది. 1949లో బొల్లారంలో భర్త మెడికల్‌ ప్రాక్టిస్‌ మొదలుపెట్టడంతో అప్పటినుండి హైదరాబాదులోనే స్థిరపడ్డారు. ఆమెకు ఐదుగురు కుమార్తెలు, ఒక కుమారుడు. నలుగురు అమ్మాయిలను భారతీయ నృత్యాలలో, ముఖ్యంగా కూచిపూడి నృత్యంలో పేరు సంపాదించుకోడానికి ఆవిడ శ్రమ, ప్రోత్సాహం చాలా అందించారు.
ఆమె బొల్లారంలో ఉన్నప్పుడు మహిళా సమాజం ఒకటి మొదలుపెట్టి భర్త గారి ప్రోత్సాహంతో ఎన్నో కార్యకలాపాలని ప్రవేశపెట్టింది. కుట్టుపనులు, చేతిపనులే కాక, స్వెట్టర్లు అల్లి అమ్మడం, ఎవరికి వచ్చిన పనులు వారు చేసి ఒక ఉపాధి కల్పించుకోడానికి పనులు కల్పించేది. మహిళలకి సమాజం పనులలో పాల్గొనడానికి వీలుగా ఉండి సమాజం యొక్క సభ్యత్వం పెరిగింది. ఇదంతా చూసి గోరా గారు వెంటనే అంబర్‌ చర్కాలు తెప్పించి, వాటి మీద దూది ఏకడం, దారం, వడకటం, వాటిని అమ్మడానికి ఏర్పాటు చేయడంతో చాలా కొద్దికాలంలోనే సమాజం అభివృద్ధి చెందుతూ వచ్చింది.
31/01/1962 తేదీన ప్రచురితమైన వెలిదండ్ల హనుమంతరాయ గ్రంథాలయ రజతోత్సవ సంచికలో డాక్టరు శ్రీ వెలిదండ్ల హనుమంతరావు గారిపై దిగవల్లి వేంకట శివరావు గారు వ్రాసిన వ్యాసంలో ఇంకా కొన్ని వివరాలు: వెలిదండ్ల హనుమంతరావు గారు గుడివాడ కాపురస్తులు. వారు బహుశా 1895 లో జన్నించియుండచ్చని శివరావు గారి అంచనా. వెలిదండ్ల దాసయ్య గారి పెద్దకుమారుడు.
మూడవ ఫారం వరకూ గుడివాడలో తరువాత బందరు హైస్కూలులో స్కూలు ఫైనల్ దాక చదివారు. వారు 13 వ ఏటనే స్కూలు ఫైనల్ క్లాసుకు వచ్చెను. కానీ ఆ సంవత్సరం వారి ఆరోగ్య దృష్ట్యా వారి లెఖ్ళ ల మాస్టారు వారిని పరీక్షకు కూచ్చోవద్దన్న కారణంగా మరుసటిసంవత్సరం స్కూలుఫైనల్ కు వెళ్లి ప్యాసై బందరు నోబుల్ కళాశాలలో ఇంటరులో చేరి తరువాత మద్రాసులో క్రిస్టియన్ కాలేజీకు వెళ్ళి భౌతిక శాస్త్రములో బి.ఎ డిగ్రీలో చేరి 1916 లో పట్టభద్రులైరి. వారిని ఇంజనీరింగు కళాశాలలో చేరమని చాలమంది ప్రోత్సహించిరి కానీ ఆయన వైద్యకళాశాలలో చేరారు. ఆదే కాలం విక్టోర్యా హాస్టలులో వీరికి సమకాలీకులగా 1918-1920 లో దిగవల్లి వేంకట శివరావు గారు కూడా యున్నారు . అటువంటి అమూల్య విశేషాలు “ ” అని శివరావుగారి డైరీలో వ్రాసుకున్నారు.
ఆయన ప్రభుత్వోద్యోగము నపేక్షించక బెజవాడలో స్వతంత్రజీవనం చేయదలచి 1922 సంవత్సరంలో ప్రాక్టీసు ప్రారంభించారు. త్వరలోనే గొప్ప వైద్యుడని నీతి పరుడని పేరు పొందినారు.
హనుమంతరావుగారి సౌమ్యస్వభావము, వైద్య ప్రావీణ్యత, సర్వజన సమానత్వము వలన త్వరలోనే వారు ప్రముఖ వైద్యులుగా రాణించారు. బెజవాడలోనున్న వారే గాక చుట్టు పట్ల గ్రామాలు పట్టణములనుండి గూడా అనేక మంది వైద్యానికి వచ్చేవారు. ధనవంతులైనా హోదా కలవారైనా వారిదగ్గరకు వైద్యానికి వరుసలో నున్న రోగులతో పాటు రావలసినదే. బీదవారిని చాల దయగా చూచేవారు. పధ్య పానవిషయములు పాఠించని రోగులతో చాల కఠినముగా మందలించేవారు ఒకక్క సారి చాల కోపంగా రోగులపైనా రోగుల బంధువులపైనా పరుషముగా మాట్లాడినా అపాయస్థితిలో నున్న రోగులను చంటి పిల్లలవలే చూసుకునే వారు. వారి హృదయము కోమలమని రోగులు గ్రహించగలిగారు.
డా వెలిదండ్ల హనుమంతరావుగారిని గూర్చిఇంటరనెట్లో ఎక్కడా కనపడలేదు. వారిని గూర్చి విజయవాడలో ఇప్పటికీ చాల గొప్ప వైద్యులని చెప్పుకుంటారు. వారి పేరున కట్టిన లైబ్రరీ విజయవాడలో ఇంకా ఉంది. 1930 లో వీరుస్వతంత్ర పోరాటములో జైలుకి వెళ్లి పోలీసుల లాఠీల దెబ్బలు తిన్నారనీ దాంతో వారి ఆరోగ్యంచెడి అకాల మరణం పొందారని శివరావు గారి నోట్సును బట్టీ, 1980 లో విజయవాడలో జరిగిన సభ కరపత్రంరం ఒకటి కనబడటం వలన తెలియ వచ్చింది.
1927 లో హనుమంత రావు గారు, వారి సమకాలీక వైద్య మిత్రులు డా పాలకోడేటి గురుమూర్తిగారు కలిసి రాజమండ్రిలో రాష్ట్రీయ వైద్య మహా సభ జరిపారు. తరువాత 1928 లో బెజవాడ మెడికల్ యసోసియేషన్ అను వైద్యసంఘమును స్థాపించి దానికి కార్యదర్శిగా చేశారు. ఆ సంస్ధ నానాటికి అభివృధ్ధి చెంది బెజవాడలో నున్న డాక్టర్లందరి క్షేమలాభములకొరకు పనిచేసి ప్రఖ్యాతి గాంచింది.
యం.వి.రమణారెడ్డి పూర్తి పేరు మల్లెల వెంకట రమణారెడ్డి. ఎమ్వీఆర్ పేరుతో కూడా ప్రసిద్ధుడైన ఇతడు కడప జిల్లాకు చెందిన రాజకీయ నాయకుడు, రచయిత, ప్రొద్దటూరు నియోజకవర్గ మాజీ శాసన సభ్యుడు. ఇతడు గుంటూరు మెడికల్ కాలేజీలో ఎం.బి.బి.ఎస్. చదివాడు. గుంటూరులో చదివే రోజుల్లో కవిత అనే మాసపత్రికను కొంతమంది మిత్రులతో కలిసి నడిపాడు. ప్రభంజనం అనే రాజకీయ పక్షపత్రికను కొంతకాలం వెలువరించాడు. రాయలసీమ హక్కుల కోసం రాయలసీమ విమోచనా సమితిని స్థాపించినాడు. ఇతడు విప్లవ రచయితల సంఘం వ్యవస్థాపక సభ్యులలో ఒకడు. ఇతని రచనలు ఉదయం, జ్యోతి, ఆంధ్రప్రభ, ఇండియాటుడే, ఈనాడు, సాక్షి, రచన, నవ్య, సీమ సాహితి తదితర పత్రికలలో ప్రచురింపబడ్డాయి.
సౌమ్యంగా, వినమ్రంగా, సంస్కారవంతంగా, స్నేహశీలిగా ఉంటూ బక్కపలచగా కనబడే ఎమ్వీఆర్ వ్యక్తిత్వంలోని విభిన్న పార్శ్వాలు: మెడికల్ డాక్టరు, క్రిమినల్ ఫాక్షనిస్టు, అదే క్రిమినల్ కేసులో తన కేసు తనే వాదించుకోవడం కోసం పట్టుబట్టి లా చదివిన లాయరు, హత్య కేసులో ఖైదీ, శాసనసభ్యుడు, రాయలసీమ హక్కుల కోసం గొంతెత్తిన ఉద్యమ నాయకుడు, కథారచయిత, అనువాదకుడు, రచయితగా రాయలసీమ సమస్యలు, వ్యాకరణం, చరిత్ర, సినిమాల మీద రాసిన పుస్తకాలు. సాగునీటి ప్రాజెక్టుల విషయంలో రాయలసీమకు జరుగుతున్న అన్యాయం, రాయలసీమ సమస్యలు, వాటి పరిష్కారాల గురించి ఎమ్వీఆర్ రాసిన రాయలసీమ కన్నీటిగాథ పుస్తకం రాయలసీమ ఉద్యమాలకు ఊతమిచ్చింది.
ఈ సన్యాసీ విల్లియం గారితో సువార్త ప్రకటించుటకు గ్రామాలలో సంచరించేవాడు. అందరూ సన్యాసులకున్నట్లే ఈయనకు కూడా భంగి మత్తు సేవించే అలవాటు వుండేది. క్రైస్తవుడుగా వుండాలనుకుంటే దానిని వదిలివేయాలని విల్లియం గారు చెప్పినప్పుడు ఆ సన్యాసి దానిని వదిలేశారు.అతని చేతిలో హిందూ సన్యాసులు భజనకొరకు వుపయోగించే ఒక తంబుర వుండేది. వారు గ్రామాలకు వెళ్లినప్పుడు అతడు ఆ తంబురను పట్టుకుని క్రైస్తవ భక్తి గీతాలు పాడుతూ తన సాక్షాన్ని చెప్పేవాడు. అదే విధంగా ఒక సారి తన స్వజనులు నివసించే తన గ్రామానికి సువార్త చెప్పుటకు వచ్చినప్పుడు ఒక రాత్రి ఉన్నట్టుండి ఆయన కనిపించకుండా పోయారు.తరువాత ఆయన ఎక్కడా, ఎవ్వరికి కనిపించలేదు.ఇది వారి బంధువుల పనియే, వారు ఆయనను చంపివుండవచ్చు.
1897 లో సంభవించిన కరువు ఎంతో దుఖాన్నికలిగించింది. శక్తివంచనలేకుండా విల్లియం గారు కరువు బాధితులకు సహాయమందించారు. కరువు నివారణ నిధి ద్వారా ప్రభుత్వం చేపట్టే ప్రతీ కార్యక్రమంలో విస్తారంగా పాల్గోన్నారు. వాటిలో భాగంగా వృద్దులకు ఆహారధాన్యం సరఫరా చేయడం, పనిచేయలేని తల్లులకు, అనాథ పిల్లలకు ఉచిత వంటశాలలు ఏర్పాటు చేయడం, ఆ తర్వాత వర్షాలు మొదలైనప్పుడు ప్రభుత్వం తరపున పంటల నాట్ల కొరకు ఉచిత విత్తనాలు సరఫరా వంటి అనేక కార్యక్రమాలు చేపట్టారు. వీటిద్వారా విలియంగారు ప్రజలకెంతో దగ్గరయ్యారు. కరువు తర్వాత పైర్లు పచ్చగా పెరిగాయి, మనుష్యుల హృదయాలు దేవునివైపు మరలాయి, 12 నూతన గ్రామాలు క్రైస్తవ్యం వైపు తిరిగాయి.
విల్లియం ఆర్థర్ స్టాంటన్ అమెరికా నగరం నుండి భారతదేశానికి 1890 లో వచ్చారు. మొదటిగా ఆయన నెల్లూరు ప్రాంతమునకు వెళ్ళారు. అక్కడ కొన్నిదినములు తర్ఫీదు తీసుకున్నతరువాత సతీసమేతంగా కర్నూలు ప్రాంతమునకు 1894 లో వచ్చారు. ఆయనకు ముందు ఏడుగురు మిషనరీలు ఆ ప్రాంతములో పరిచర్య చేశారు. అయితే వారెవ్వరూకూడ ఒకటిన్నర, రెండు సంవత్సరములకంటే ఎక్కువగా పనిచేయలేకపోయారు. అందుకు కారణం అక్కడ తరచుగా ప్రబలే జ్వరాలు, కరువు కాటకాలే.అందుకే కర్నూలును తెల్ల మనుషుల సమాధితోట అని పిలిచేవారు. అయితే స్టాంటన్ నలువది సంవత్సరములు ఈ ప్రాంతంలో పరిచర్య చేశారు.
ఒక ఆదివారమున ఆత్మకూరు ఆలయములో విలియంగారు వాక్యమును బోధించుచుండగా అక్కడ చేతులు, తలపై విభూతి రేఖలతో, పొడవాటి జుట్టుతో, పచ్చని వస్త్రాలు ధరించిన హిందూ సన్యాసి వాక్యము వినుట చూసి విల్లియం గారు చూసి ఆశ్చర్యపోయారు. ఆరాధన ముగిసిన తర్వాత ఆ సన్యాసి విల్లియం గారి దగ్గరకు వచ్చి యేసు ప్రభునందు తన విశ్వాసాన్ని ఒప్పుకుని ఆయన వెంట వెళ్లుటకు నిర్ణయించుకున్నాడు.
వీరు కర్నూలు నుండి తూర్పు, పడమటి దిశగా ఐదు మైళ్లు ప్రయాణం చేసి ఆ పరిధిలో వున్న గ్రామాలన్నిటిలో సువార్తను ప్రకటించారు. ఒక గ్రామంలో సాలె కులమునకు సంబంధించిన శూద్రుడు కన్నీటితో తన పాపాలు ఒప్పుకుని యేసు క్రీస్తు ప్రభువులో తన విశ్వాసాన్ని ప్రకటించాడు.
ఆ మరుసటి సంవత్సరం కర్నూలుకు 50 మైళ్ల దూరంలో వున్న ఒక మహమ్మదీయ ఆస్థానమైన బనగానపల్లెను దర్శించారు.అప్పటికి ఈ ప్రాంతంలో సువార్త బహు కొద్దిగా పరిచయమైంది.అక్కడి ప్రతి స్థలములో సువార్తకు ద్వారాలు తెరువబడ్డాయి.
కర్నూలు పొలములో విల్లియంగారు సేవ మొదలుపెట్టిననాటికి ఆత్మకూరు, కర్నూలులో తప్ప ఎక్కడా సంఘాలు లేకుండెను. స్థిరమైన క్రైస్తవ సమాజాభివృద్దికీ సంఘము అవసరమని గ్రహించి వారు ఆ దిశగా పనులు సాగించారు.